

Breznica 3, 4274 Žirovnica

tel.: 04 5809 100, fax: 04 5809 109

e-mail: obcina@zirovnica.si

## Številka: 011-0003/2018 - 14

Datum: 24.05.2021

**Z A P I S N I K**

**14. seje STATUTARNO – PRAVNE KOMISIJE**

ki je bila v **ponedeljek, 24.5.2021, ob 18.00 uri,** v prostorih Občine Žirovnica na Breznici 3.

Prisotni člani komisije: Mojca Vene, Zdravko Malnar, Tatjana Mulej, Klemen Eržen, Zvone Bulovec

Ostali prisotni: župan Leopold Pogačar, Monika Kusterle in Helena Čadež

Predsednica komisije je uvodoma pozdravila vse prisotne ter ugotovila, da je komisija sklepčna in dala na glasovanje naslednji

**D N E V N I R E D :**

1. **Potrditev zapisnika 13. seje Statutarno pravne komisije**
2. **Rebalans Proračuna Občine Žirovnica za leto 2021 (predlog)**
3. **Predlog Sklepa o dodatnih znižanjih plačil staršev za programe vrtca**
4. **Predlog Sklepa o ukinitvi statusa javnega dobra na parc. št. 1174/2, k.o. Zabreznica**
5. **Predlog sklepa o mnenju Občine Žirovnica k osnutkom pokrajinske zakonodaje**
6. **Vprašanja in pobude**

PRISOTNI: 4

ZA: 4

PROTI: 0

Dnevni red je bil soglasno sprejet.

# Točka 1. Potrditev zapisnika 13. seje Statutarno pravne komisije

Na zapisnik ni bilo pripomb, zato je predsednica dala na glasovanje naslednji:

**SKLEP št. 75:**

**Potrdi se zapisnik 13. seje Statutarno pravne komisije.**

PRISOTNI: 4

ZA: 4

PROTI: 0

Sklep je bil sprejet.

# Točka 2. Rebalans Proračuna Občine Žirovnica za leto 2021 (predlog)

Med točko se je seji pridružil Zvonko Bulovec.

Župan je podal pojasnilo na pripravljeno gradivo in izpostavil nekaj podatkov.

Predsednica je odprla razpravo.

Tatjana Mulej: Financiranje po 23. členu: V časopisu je bilo objavljeno, da gre za kredit, vendar to ni kredit.

Župan je povedal, da je bil 23. člen razdeljen na dva dela, nepovratna in povratna sredstva. Povratna sredstva so bila sredstva brez obresti, ne štejejo pa se v zadolžitve občin. Občina v naslednjo finančno perspektivo vstopa brez kredita.

Predsednica je v sprejem predlagala naslednji sklep:

SKLEP št. 76:

**Statutarno pravna komisija je iz statutarno pravnega vidika obravnavala in sprejela Rebalans Proračuna Občine Žirovnica za leto 2021 in da se sprejema prva sprememba Letnega načrta ravnanja s stvarnim premoženjem Občine Žirovnica za leto 2021.**

PRISOTNI: 5

ZA: 5

PROTI: 0

Sklep je bil sprejet.

# Točka 3. Predlog Sklepa o dodatnih znižanjih plačil staršev za programe vrtca

Župan je podal obrazložitev na pripravljeno gradivo. Izpostavil je razloge, zaradi katerih se je pripravil sklep, ki od sprejetja naprej velja trajno.

Predsednica je odprla razpravo. Razprave ni bilo.

Predsednica je v sprejem predlagala naslednji:

SKLEP št. 77:

**Statutarno pravna komisija je iz statutarno pravnega vidika obravnavala in sprejela sklep o dodatnih znižanjih plačil staršev za programe vrtca in enako predlaga tudi Občinskemu svetu.**

PRISOTNI: 5

ZA: 5

PROTI: 0

Sklep je bil sprejet.

# Točka 4. Predlog Sklepa o ukinitvi statusa javnega dobra na parc. št. 1174/2, k.o. Zabreznica

Župan je podal obrazložitev na pripravljeno gradivo. Izpostavil je razloge, zaradi katerih je potrebno sprejeti navedeni sklep.

Predsednica je odprla razpravo. Razprave ni bilo.

Predsednica je v sprejem predlagala naslednji:

SKLEP št. 78:

**Statutarno pravna komisija je iz statutarno pravnega vidika obravnavala ter sprejela sklep o ukinitvi statusa javnega dobra in enako predlaga tudi Občinskemu svetu.**

PRISOTNI: 5

ZA: 5

PROTI: 0

Sklep je bil sprejet.

# Točka 5. Predlog sklepa o mnenju Občine Žirovnica k osnutkom pokrajinske zakonodaje

Župan je podal obrazložitev na pripravljeno gradivo. Izrekel je razočaranje nad odzivom predstavnikov Državnega sveta RS, saj z njihove strani občina ni prejela nobene povratne informacije. Občina je posredovala vprašanja, ki so jih podali občinski svetniki, ni pa prejela nobenega odgovora ne glede na dve posredovani urgenci. Gradivo je vseeno dal v obravnavo in kot se bo Občinski svet odločil, tako bo. Pomembno se mu zdi, da gre za Gorenjsko pokrajino in da je sedež v Kranju.

Predsednica je odprla razpravo.

Mojca Vene se je strinjala z razočaranjem nad odzivom Državnega sveta. Menila je, da je težko razpravljati o stvareh na katera ne dobiš odgovorov. Strinjala se je, da sta ime in sedež v redu, vendar je imela pomislek, da gremo še bolj v birokracijo.

Župan: Dolžnost svetnika in odbornika je, da prebere zadeve in si ustvari svoje mnenje ter se odloči po svoji vesti. Tatjana Mulej dejala je, da ni prav da se ni dobilo odgovorov, za kar se je prosilo. Če so občinam dali možnost, da o tem odločajo, bi bilo prav, da bi na postavljena vprašanja tudi odgovorili. Odločila se ne bo ne za in ne proti.

Zdravko Malnar povedal je, da se je šlo zaradi financiranja med odnosi pokrajine-občina-republika. Je zato, da se pokrajina ustanovi, da imamo mogoče kakšno možnost več odločati sami o sebi. Menil je, da ni korektno od državnega sveta, da so bili neodzivni.

Župan je povzel, da je šlo za občinska mnenja in vprašanja in prav je, da bi na vprašanja dobili mnenja. Na koncu pa bo Državni zbor sprejel vse zakonske in podzakonske akte.

Predsednica je v sprejem predlagala naslednji:

SKLEP št. 79:

**Statutarno pravna komisija je iz statutarno pravnega vidika obravnavala ter sprejela Sklepa o mnenju Občine Žirovnica k osnutkom pokrajinske zakonodaje in enako predlaga tudi Občinskemu svetu.**

PRISOTNI: 5

ZA: 4

PROTI: 0

Sklep je bil sprejet.

# Točka 6. Vprašanja in pobude

Vprašanj in pobud ni bilo.

Seja je bila zaključena ob 18.25 uri.

Zapisala: Predsednica:

Helena Čadež, dipl.upr.org. Mojca Vene, mag., l.r.